title: 96/493/EZ: Odluka Vijeća od 29. ožujka 1996. o potpisivanju i privremenoj primjeni Međunarodnog sporazuma o tropskom drvu iz 1994. u ime Europske zajednice

text:
               11/Sv. 110

               HR

               Službeni list Europske unije

               88

         31996D0493

               L 208/1

               SLUŽBENI LIST EUROPSKE UNIJE

         ODLUKA VIJEĆA
   od 29. ožujka 1996.
   o potpisivanju i privremenoj primjeni Međunarodnog sporazuma o tropskom drvu iz 1994. u ime Europske zajednice
   (96/493/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir prijedlog Komisije,
   budući da je Međunarodni sporazum o tropskom drvu, dogovoren na temelju Rezolucije 93 (IV), dokumenta pod nazivom „Novo partnerstvo za razvoj: Kartagenska obveza” i relevantnih ciljeva sadržanih u konačnom dokumentu „Duh Kartagene” usvojenih na Konferenciji Ujedinjenih naroda za trgovinu i razvoj, otvoren za potpisivanje od 1. travnja 1994. do jedan mjesec nakon njegova stupanja na snagu;
   budući da navedeni Sporazum još nije stupio na snagu;
   budući da je, na temelju članka 42. stavka 3. Međunarodnog sporazuma o tropskom drvu iz 1983., taj Sporazum produljen do privremenog ili konačnog stupanja na snagu novog Sporazuma;
   budući da se ciljevi novog Sporazuma uklapaju u okvir zajedničke trgovačke politike;
   budući da države članice financijskim doprinosima sudjeluju u mjerama predviđenima u navedenom Sporazumu;
   budući da su sve države članice izrazile svoju namjeru potpisati Sporazum i doprinijeti njegovoj privremenoj primjeni; budući da bi Zajednica stoga trebala potpisati Sporazum koji je položen kod glavnog tajnika Ujedinjenih naroda i što prije obavijestiti o svojoj namjeri privremene primjene Sporazuma,
   ODLUČILO JE:
   Članak 1.
   1.   Zajednica pristupa potpisivanju Međunarodnog sporazuma o tropskom drvu iz 1994. koji je položen kod glavnog tajnika Ujedinjenih naroda.
   Tekst Sporazuma priložen je ovoj Odluci.
   2.   Zajednica obavješćuje glavnog tajnika Ujedinjenih naroda o svojoj namjeri privremene primjene Sporazuma iz stavka 1., a u skladu s njegovim člankom 40. i člankom 41. stavkom 2.
   Članak 2.
   Predsjednika Vijeća ovlašćuje se da imenuje osobe ovlaštene za potpisivanje Sporazuma u ime Zajednice i polaganje obavijesti o njegovoj privremenoj primjeni od strane Zajednice, zajedno s izjavom koja je priložena ovoj Odluci.

      Sastavljeno u Bruxellesu 29. ožujka 1996.

            Za Vijeće

            Predsjednik

         T. TREU


title: 2004/619/EZ: Odluka Vijeća od 11. kolovoza 2004. o izmjeni izvoznog režima Zajednice u pogledu riže

text:
               03/Sv. 038

               HR

               Službeni list Europske unije

               117

         32004D0619

               L 279/29

               SLUŽBENI LIST EUROPSKE UNIJE

               11.08.2004.

      ODLUKA VIJEĆA

   od 11. kolovoza 2004.
   o izmjeni izvoznog režima Zajednice u pogledu riže
   (2004/619/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133.,
   uzimajući u obzir prijedlog Komisije,
   budući da:

               (1)

               Vijeće je 26. lipnja 2003. ovlastilo Komisiju za otvaranje pregovora u skladu s člankom XXVIII. GATT-a 1994. s ciljem izmjene određenih koncesija za rižu. Sukladno tome, Zajednica je 2. srpnja 2003. obavijestila WTO o svojoj namjeri da izmijeni određene koncesije u popisu CXL EZ-a.

               (2)

               Komisija je vodila pregovore uz savjetovanje s Odborom osnovanim člankom 133. Ugovora i u okviru pregovaračkih direktiva koje je izdalo Vijeće.

               (3)

               Komisija je pregovarala sa Sjedinjenim Američkim Državama, koje su prvenstveno zainteresirane za isporuku proizvoda obuhvaćenih tarifnim podbrojem HS 1006 20 (oljuštena riža) te su u značajnom opsegu zainteresirane za isporuku proizvoda obuhvaćenih tarifnim podbrojem HS 1006 30 (polubijela ili bijela riža), s Tajlandom, koji je prvenstveno zainteresiran za isporuku proizvoda pod tarifnim podbrojem HS 1006 30 (bijela riža) i u značajnom opsegu zainteresiran za isporuku proizvoda pod tarifnim podbrojem HS 1006 20 (oljuštena riža), te s Indijom i Pakistanom, koji su u značajnom opsegu zainteresirani za isporuku proizvoda pod tarifnim podbrojem HS 1006 20 (oljuštena riža).

               (4)

               Komisija se dogovorila o sporazumu s Indijom i Pakistanom u obliku razmjene pisama, ali nije uspjela dogovoriti prihvatljiv sporazum sa Sjedinjenim Američkim Državama i s Tajlandom.

               (5)

               Kako bi se omogućile izmjene određenih koncesija za oljuštenu i bijelu rižu u popisu CXL EZ-a, potrebno je utvrditi novu carinsku stopu za oljuštenu i bijelu rižu.

               (6)

               Budući da utvrđivanje nove carinske stope za oljuštenu i polubijelu ili bijelu rižu zahtijeva izmjenu Uredbe Vijeća (EZ) br. 1785/2003 od 29. rujna 2003. o zajedničkoj organizaciji tržišta riže (1), Komisija treba biti ovlaštena za donošenje privremenih odstupanja od te Uredbe.

               (7)

               Mjere potrebne za primjenu ove Odluke treba usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2),

         ODLUČILO JE:
   Članak 1.
   Carinska stopa za oljuštenu rižu (oznaka KN 1006 20) iznosi 65 eura/tona.
   Carinska stopa za polubijelu ili bijelu rižu (oznaka KN 1006 30) iznosi 175 eura/tona.
   Članak 2.
   U opsegu koji je potreban za potpunu provedbu ove Odluke do 1. rujna 2004., Komisija može odstupiti od Uredbe (EZ) br. 1785/2003 u skladu s postupkom iz članka 3. stavka 2. ove Odluke, sve dok ta Uredba ne bude izmijenjena, ali najkasnije do 30. lipnja 2005.
   Članak 3.
   1.   Komisiji pomaže Upravni odbor za žitarice osnovan člankom 25. Uredbe Vijeća (EZ) br. 1784/2003 od 29. rujna 2003. o zajedničkoj organizaciji tržišta žitarica (3).
   2.   Kada se navodi upućivanje na ovaj stavak, primjenjuju se članci 4. i 7. Odluke 1999/468/EZ.
   Razdoblje predviđeno u članku 4. stavku 3. Odluke 1999/468/EZ utvrđuje se na mjesec dana.
   3.   Odbor donosi svoj poslovnik.

      Sastavljeno u Bruxellesu 11. kolovoza 2004.

            Za Vijeće

            Predsjednik

         B. BOT

      (1)  SL L 270, 21.10.2003., str. 96.

      (2)  SL L 184, 17.7.1999., str. 23.

      (3)  SL L 270, 21.10.2003., str. 78.


title: Odluka vijeća 2014/860/ZVSP od 1. prosinca 2014. o izmjeni i produženju Odluke 2012/173/ZVSP o aktiviranju operativnog centra EU-a za misije i operaciju Zajedničke sigurnosne i obrambene politike na Rogu Afrike

text:
               2.12.2014

               HR

               Službeni list Europske unije

               L 346/32

         ODLUKA VIJEĆA 2014/860/ZVSP
   od 1. prosinca 2014.
   o izmjeni i produženju Odluke 2012/173/ZVSP o aktiviranju operativnog centra EU-a za misije i operaciju Zajedničke sigurnosne i obrambene politike na Rogu Afrike
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 9. prosinca 2013. donijelo Odluku 2013/725/ZVSP (1) o izmjeni i produženju Odluke Vijeća 2012/173/ZVSP (2).

               (2)

               U skladu s ishodom preispitivanja operativnog centra EU-a, njegov mandat trebalo bi produžiti do prosinca 2016. Time će se omogućiti i dovoljno vremena za pripremu za prijelaz njegovih funkcija i resursa koordinacije i planiranja na strukture ESVD-a/ZSOP-a na stalnoj osnovi, u kontekstu ESVD-ova postupka preispitivanja koji treba voditi Visoki predstavnik Unije za vanjske poslove i sigurnosnu politiku (VP), vodeći računa o institucijskom okviru i primjenjivim postupcima. Nakon takvog prijelaza ne bi bilo potrebe za daljnjim produženjem mandata. Stoga bi svaki budući novi subjekt u okviru struktura ESVD-a/ZSOP-a, koji preuzima funkcije podrške u području koordinacije i planiranja, trebao imati drukčiji naziv koji odražava tu ulogu. U međurazdoblju bi operativni centar EU-a trebao proširiti svoju ulogu podrške u području civilne/vojne koordinacije i planiranja te preuzeti povećanu zemljopisnu odgovornost za regiju Sahel, u okviru utvrđene gornje granice u pogledu resursa i broja osoblja. Svako zemljopisno proširenje izvan regije Sahela zahtijevalo bi poseban sporazum u okviru Političkog i sigurnosnog odbora (PSO).

               (3)

               Odluku 2012/173/ZVSP trebalo bi stoga na odgovarajući način izmijeniti i produžiti,

         DONIJELO JE OVU ODLUKU:
   Članak 1.
   Odluka 2012/173/ZVSP mijenja se kako slijedi:

               1.

               Naslov se zamjenjuje sljedećim:
               .

               2.

               U članku 1. stavak 1. zamjenjuje se sljedećim:
               „1.   Operativni centar EU-a pruža podršku misijama Zajedničke sigurnosne i obrambene politike (ZSOP) EUTM Somalia, EUCAP Nestor i operaciji Atalanta na Rogu Afrike te pruža podršku misijama ZSOP-a EUTM Mali, EUCAP Sahel Niger i EUCAP Sahel Mali u regiji Sahelu.”

               3.

               Članak 2. zamjenjuje se sljedećim:
               „Članak 2.
               Mandat i zadaće
               1.   Operativni centar EU-a pruža podršku u području operativnog planiranja i provedbe misija i operacija ZSOP-a na Rogu Afrike i u regiji Sahelu, s ciljem povećanja učinkovitosti, koherentnosti i sinergije za ZSOP u objema regijama. U tom okviru operativni centar EU-a olakšava razmjenu informacija, poboljšava koordinaciju i jača civilno-vojne sinergije.
               2.   Operativni centar EU-a obavlja sljedeće zadaće:

                           (a)

                           pruža izravnu podršku zapovjedniku civilnih operacija u operativnom planiranju i provedbi civilnih misija na Rogu Afrike i u regiji Sahelu korištenjem svoje vojne stručnosti i specijalizirane stručnosti u planiranju;

                           (b)

                           pruža podršku zapovjednicima vojnih misija i operacije na Rogu Afrike i u regiji Sahelu;

                           (c)

                           pruža podršku Upravi za upravljanje krizama i planiranje (UUKP), na njezin zahtjev, u njezinom strateškom planiranju za misije i operaciju ZSOP-a na Rogu Afrike i u regiji Sahelu;

                           (d)

                           olakšava interakciju između odgovarajućih misija i operacije ZSOP-a i struktura sa sjedištem u Bruxellesu. U odnosu na probne slučajeve ‚osposobi i opremi’ u Maliju i Somaliji, operativni centar EU-a može, s obzirom na njegov plan provedbe, na koristan način pružiti podršku mehanizmu funkcionalne koordinacije;

                           (e)

                           olakšava koordinaciju i poboljšava sinergiju između misija i operacije ZSOP-a na Rogu Afrike, u kontekstu strategije za Rog Afrike i u suradnji s posebnim predstavnikom Europske unije (PPEU) za Rog Afrike i posebnim izaslanikom Europske unije za Somaliju;

                           (f)

                           olakšava koordinaciju i poboljšava sinergiju između misija ZSOP-a u regiji Sahelu, u kontekstu strategije za Sahel i u suradnji s PPEU-om za Sahel.

                     3.   Provedba mandata i zadaća razrađuje se u planu provedbe koji treba predstaviti PSO-u i koji podliježe preispitivanju.”

               4.

               Članak 3. mijenja se kako slijedi:

                           (a)

                           stavci 1. i 1.a zamjenjuju se sljedećim:
                           „1.   Vijeće ovlašćuje PSO, u skladu s člankom 38. Ugovora, za donošenje odluka o imenovanju voditelja operativnog centra EU-a.”;

                           (b)

                           stavak 4. zamjenjuje se sljedećim:
                           „4.   Voditelj operativnog centra EU-a odgovoran je za odgovaranje na zahtjeve koje zapovjednik civilne operacije, zapovjednici operacija i zapovjednici misija ZSOP-a na Rogu Afrike i u regiji Sahelu te UUKP upute operativnom centru EU-a. On osigurava pravilno funkcioniranje operativnog centra EU-a i koordinira učinkovito korištenje njegovih sposobnosti. Krajnja odgovornost za dokumentaciju operativnog planiranja i odluke o provedbi misija i operacije ostaje na zapovjedniku civilne operacije odnosno na odgovarajućim zapovjednicima operacija i zapovjednicima misija na Rogu Afrike i u regiji Sahelu.”;

                           (c)

                           stavak 5. zamjenjuje se sljedećim:
                           „5.   U granicama svoje odgovornosti, voditelj operativnog centra EU-a redovito izvješćuje PSO i VOEU, prema potrebi.”

               5.

               Članak 4. mijenja se kako slijedi:

                           (a)

                           stavak 1. zamjenjuje se sljedećim:
                           „1.   Operativni centar EU-a sastoji se od osoblja koje upućuju države članice i osoblja koje osigurava EUMS. Relevantne jedinice za vezu i podršku vojnih misija i operacije na Rogu Afrike i u regiji Sahelu integriraju se u operativni centar EU-a, ne dovodeći u pitanje trenutačni lanac zapovijedanja.”;

                           (b)

                           u stavku 2. prva rečenica zamjenjuje se sljedećim:
                           „2.   Ljudski resursi stavljeni na raspolaganje operativnom centru EU-a obuhvaćaju svu vojnu stručnost potrebnu za pravilnu provedbu njegovog mandata i zadaća na temelju plana provedbe.”;

                           (c)

                           stavak 3. zamjenjuje se sljedećim:
                           „3.   Sveukupno osoblje mora poštovati sigurnosna načela i minimalne standarde uspostavljene Odlukom Vijeća 2013/488/EU (3).

               6.

               Članak 5. zamjenjuje se sljedećim:
               „Članak 5.
               Organizacija
               Operativni centar EU-a organiziran je u skladu s funkcionalnim i zemljopisnim odgovornostima koje odgovaraju zahtjevima misija i operacije ZSOP-a koje podržava.”

               7.

               Članak 8. briše se.

               8.

               U članku 9. drugi stavak zamjenjuje se sljedećim:
               „Primjenjuje se od 23. ožujka 2012. do 31. prosinca 2016.”

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 1. prosinca 2014.

            Za Vijeće

            Predsjednica

         B. LORENZIN

      (1)  Odluka Vijeća 2013/725/ZVSP od 9. prosinca 2013. o izmjeni i produženju Odluke 2012/173/ZVSP o aktiviranju Operativnog centra EU-a za misije i operaciju Zajedničke sigurnosne i obrambene politike na Rogu Afrike (SL L 329, 10.12.2013., str. 39.).

      (2)  Odluka Vijeća 2012/173/ZVSP od 23. ožujka 2012. o aktiviranju operativnog centra EU-a za misije i operaciju Zajedničke sigurnosne i obrambene politike na Rogu Afrike (SL L 89, 27.3.2012., str. 66.).

      (3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).”


title: Odluka Komisije (EU) 2017/1088 оd 24. ožujka 2017. o državnoj potpori SA.35484 (2013/C) (ex SA.35484 (2012/NN)) u pogledu određenih istraživačkih podmjera financiranih u okviru Zakona o mlijeku i mastima (priopćeno pod brojem dokumenta C(2017) 1863)

text:
               20.6.2017

               HR

               Službeni list Europske unije

               L 156/25

         ODLUKA KOMISIJE (EU) 2017/1088
   оd 24. ožujka 2017.
   o državnoj potpori SA.35484 (2013/C) (ex SA.35484 (2012/NN)) u pogledu određenih istraživačkih podmjera financiranih u okviru Zakona o mlijeku i mastima

         (priopćeno pod brojem dokumenta C(2017) 1863)

   (Vjerodostojan je samo tekst na njemačkom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 108. stavak 2. prvi podstavak,
   nakon što je pozvala zainteresirane strane da iznesu svoje primjedbe u skladu s prethodno navedenom odredbom (1) te uzimajući u obzir njihove primjedbe,
   budući da:
   1.   POSTUPAK

               (1)

               Dopisima od 28. studenoga 2011. i 27. veljače 2012. Europska komisija zatražila je od Njemačke dodatne informacije u pogledu Godišnjeg izvješća za 2010. o državnim potporama u poljoprivrednom sektoru koje je Njemačka dostavila u skladu s člankom 26. Uredbe Vijeća (EU) 2015/1589 (2). Njemačka je na pitanja Komisije odgovorila dopisima od 16. siječnja 2012. i 27. travnja 2012. S obzirom na odgovore Njemačke ispostavilo se da je Njemačka dodijelila financijsku potporu njemačkom sektoru mlijeka i mliječnih proizvoda u okviru Zakona o mlijeku i mastima iz 1952. (Gesetz über den Verkehr mit Milch, Milcherzeugnissen und Fetten; dalje u tekstu: „MFG”).

               (2)

               Dopisom od 2. listopada 2012. Komisija je obavijestila Njemačku da su predmetne mjere evidentirane kao neprijavljene potpore pod brojem SA.35484 (2012/NN). Njemačka je dostavila dodatne informacije dopisima od 16. studenoga 2012., 7., 8., 11., 13., 14., 15. i 19. veljače, 21. ožujka, 8. travnja, 28. svibnja, 10. i 25. lipnja te 2. srpnja 2013.

               (3)

               Dopisom od 17. srpnja 2013. (3) Komisija je obavijestila Njemačku o svojoj odluci da u pogledu određenih podmjera provedenih u okviru MFG-a pokrene postupak u skladu s člankom 108. stavkom 2. Ugovora o funkcioniranju Europske unije (UFEU) (dalje u tekstu: „Odluka o pokretanju postupka”). U istom je dopisu Komisija zaključila da su ostale podmjere za razdoblje od 28. studenoga 2001. do 31. prosinca 2006. ili za razdoblje od 1. siječnja 2007. ili za oba razdoblja spojive s unutarnjim tržištem ili da dodatne podmjere ne čine državnu potporu u smislu članka 107. stavka 1. UFEU-a ili da nisu obuhvaćene područjem primjene pravila o državnim potporama.

               (4)

               U pogledu podmjera koje su predmet ove Odluke, odnosno istraživačkih podmjera koje se u Odluci o pokretanju postupka nazivaju podmjere BY 2, BY 11, BY 12 i BY 13 (dalje u tekstu: „podmjere”), Komisija je navela da se čini da te podmjere imaju sve značajke državne potpore i da su prihvatljivi troškovi sukladni onima koji su dopušteni u okviru primjenjivih pravila o državnim potporama (vidi uvodne izjave 203. i 209. Odluke o pokretanju postupka).

               (5)

               Međutim, Komisija od Njemačke nije primila dovoljno informacija u pogledu intenziteta potpore, a posebno u pitanju sukladnosti intenziteta potpore sa stopama dopuštenima u skladu s primjenjivim pravilima o državnim potporama (vidi uvodne izjave 204., 205., 210. i 211. Odluke o pokretanju postupka) te je stoga izrazila sumnje u pogledu spojivosti podmjera s unutarnjim tržištem (vidi uvodne izjave 206. i 212. Odluke o pokretanju postupka). Komisija je stoga zatražila od Njemačke da iznese svoje primjedbe i dostavi sve informacije koje bi mogle biti korisne za ocjenu potpore za razdoblje od 28. studenoga 2001. (vidi uvodnu izjavu 276. Odluke o pokretanju postupka).

               (6)

               Njemačka je dostavila svoje primjedbe na Odluku o pokretanju postupka dopisom od 20. rujna 2013. Dopisima od 22. rujna 2016. i 25. listopada 2016. Bavarsko ministarstvo poljoprivrede dostavilo je dodatna objašnjenja.

               (7)

               Odluka o pokretanju postupka objavljena je u Službenom listu Europske unije
                   (4). Komisija je pozvala zainteresirane strane da podnesu svoje primjedbe u roku od jednog mjeseca. Komisija nije primila posebne primjedbe od zainteresiranih strana u pogledu podmjera.

         2.   OPIS PODMJERA

               (8)

               MFG je njemački savezni zakon koji je stupio na snagu 1952. Riječ je o okvirnom zakonu i njegovo je razdoblje valjanosti neograničeno.

               (9)

               U skladu s člankom 22. stavkom 1. MFG-a njemačke savezne pokrajine (dalje u tekstu: „savezne pokrajine”) ovlašćuju se da od mljekara naplaćuju pristojbu za mlijeko na temelju količine dostavljenog mlijeka.

               (10)

               U članku 22. stavku 2. MFG-a predviđeno je da se sredstva dobivena iz pristojbe za mlijeko upotrebljavaju isključivo u sljedeće svrhe:

                           (a)

                           poboljšanje i održavanje kvalitete na temelju određenih provedbenih odredbi;

                           (b)

                           poboljšanje higijenskih uvjeta pri prikupljanju, dostavi, preradi te prodaji mlijeka i mliječnih proizvoda;

                           (c)

                           kontrole mliječnosti;

                           (d)

                           savjetovanje poduzeća u pogledu mljekarstva i stalno daljnje obrazovanje novih zaposlenika;

                           (e)

                           oglašavanje u svrhu povećanja potrošnje mlijeka i mliječnih proizvoda;

                           (f)

                           ispunjavanje zadataka dodijeljenih u skladu s MFG-om.

               (11)

               U članku 22. stavku 2.a MFG-a predviđeno je da se, odstupajući od stavka 2., sredstva dobivena iz pristojbe za mlijeko mogu upotrijebiti i u sljedeće svrhe:

                           (g)

                           smanjenje strukturno uvjetovanih povećanih troškova prikupljanja pri isporuci mlijeka i vrhnja od proizvođača do mljekara;

                           (h)

                           smanjenje povećanih troškova prijevoza mlijeka među mljekarama ako je isporuka potrebna radi osiguranja opskrbe mlijekom za piće na prodajnom području mljekara kojima se vrši isporuka i

                           (i)

                           poboljšanje kvalitete pri centraliziranoj prodaji mliječnih proizvoda.

               (12)

               Prikupljanje i upotreba pristojbe za mlijeko u Bavarskoj uređeni su bavarskom Uredbom o pristojbi za mlijeko (Bayerische Milchumlageverordnung).

               (13)

               Pristojba za mlijeko u Bavarskoj upotrijebljena je za financiranje istraživačkih podmjera iz uvodne izjave 4., odnosno:

                           BY 2 – „Die Erhöhung des Milchproteingehaltes durch Management und Züchtung: Eine Perspektive für Milcherzeuger, Verbraucher und Industrie” (Povećanje udjela mliječnih bjelančevina gospodarenjem i uzgojem: perspektiva za mljekare, potrošače i industriju),

                           BY 11 – „Förderung der Anpassung von Untersuchungsmethoden zur Bearbeitung spezifischer Fragestellungen sowie der Methodenentwicklung in Kooperation mit Forschungseinrichtungen und der Nutzbarmachung und des Transfers wissenschaftlicher Erkenntnisse für die bayerische Milchwirtschaft” (Promicanje prilagodbe istraživačkih metoda u svrhu razrade određenih pitanja i razvoja metoda u suradnji s istraživačkim institucijama te prijenosa znanstvenih saznanja bavarskoj mljekarskoj industriji),

                           BY 12 – „Entwicklung einer anti-listeriellen, frühen Oberflächenreifungskultur für geschmierte Käse” (Razvoj antilisterijske tvari za sazrijevanje sireva),

                           BY 13 – „Überwachung von antimikrobiellen Rückständen der Milch – Etablierung des neuen Biosensor-Systems MCR3 für Routineuntersuchungen in der Praxis” (Nadziranje antimikrobnih ostataka u mlijeku – uspostava novog sustava biosenzora MCR3 za rutinska ispitivanja u praksi).

                     Posljednja podmjera također je financirana u okviru bavarskog državnog proračuna.

               (14)

               Posebnu pravnu osnovu za provedbu podmjera također su sačinjavali:

                           —

                           Bavarska pravila o proračunu (Bayerische Haushaltsordnung), a posebno članci 23. i 44. te sve odgovarajuće administrativne odredbe (Verwaltungsvorschriften),

                           —

                           polugodišnji proračunski plan Bavarskog ministarstva poljoprivrede, uključujući poglavlje o rashodima iz „Posebnog fonda za mlijeko i masti” (Sondervermögen Milch und Fett),

                           —

                           upravni pravni akti Bavarskog ministarstva poljoprivrede pri odobravanju istraživačkih projekata i rashoda (Ausgabeermächtigung).

               (15)

               Odluke o vrsti istraživačkih projekata koji će se izvesti i financirati iz pristojbe za mlijeko usvojene su posebnim postupkom donošenja odluke uključujući različite razine donošenja odluke: odbor Državnog udruženja bavarske mljekarske industrije (Vorstand der Landesvereinigung der bayerischen Milchwirtschaft) objavljuje popis preliminarno odabranih projekata te ga prosljeđuje na glasanje općoj skupštini (Mitgliederversammlung) tog udruženja. Opća skupština također glasa o proračunu planiranog projekta. Na temelju toga glasanja i polugodišnjeg proračunskog plana Bavarskog ministarstva poljoprivrede Ministarstvo donosi upravne pravne akte za odobravanje rashoda za odabrane istraživačke projekte (Ausgabeermächtigung). Za svaki projekt donosi se zasebna odluka.

         3.   PRIMJEDBE NJEMAČKE

               (16)

               Njemačka je dostavila sljedeće informacije u pogledu uvjeta spojivosti zatraženih u Odluci o pokretanju postupka:

      BY 2 – „Die Erhöhung des Milchproteingehaltes durch Management und Züchtung: Eine Perspektive für Milcherzeuger, Verbraucher und Industrie” (Povećanje udjela mliječnih bjelančevina gospodarenjem i uzgojem: perspektiva za mljekare, potrošače i industriju)

               (17)

               Projekt je izveden u razdoblju od 2008. do 2012. Korisnik projekta bilo je sveučilište Technische Universität München.

               (18)

               Ukupni proračun projekta iznosio je 600 000 EUR. Financijska sredstva raspodijeljena su na sljedeći način:

                  Tablica 1.

                           Izvor

                           EUR godišnje

                           EUR ukupno

                           % ukupnog proračuna

                           Sredstva korisnika

                           20 000

                           100 000

                           16,67

                           Grupa poduzeća Theo Müller

                           75 000

                           350 000

                           58,33

                           Pristojba za mlijeko (MFG)

                           35 000

                           150 000

                           25

               (19)

               Iznos potpore iz pristojbe za mlijeko bio je 150 000 EUR i sačinjavao je 25 % ukupnog proračuna istraživačkog projekta.

      BY 11 – „Förderung der Anpassung von Untersuchungsmethoden zur Bearbeitung spezifischer Fragestellungen sowie der Methodenentwicklung in Kooperation mit Forschungseinrichtungen und der Nutzbarmachung und des Transfers wissenschaftlicher Erkenntnisse für die bayerische Milchwirtschaft” (Promicanje prilagodbe istraživačkih metoda u svrhu razrade određenih pitanja i razvoja metoda u suradnji s istraživačkim institucijama te prijenosa znanstvenih saznanja bavarskoj mljekarskoj industriji)

               (20)

               Cilj projekta bila je modernizacija postojećih metoda za analizu mlijeka i upitnika za određena pitanja povezana s mlijekom. Rezultati istraživačkog projekta bili su namijenjeni upotrebi bavarskih mljekarskih poduzeća u proizvodnji mlijeka i preradi mliječnih proizvoda.

               (21)

               Projekt je izveden u razdoblju od 2002. do 2011. Potpora se dodjeljivala na godišnjoj osnovi.

               (22)

               Proračun projekta i iznos potpore prikazani su u sljedećoj tablici:

                  Tablica 2.

                  Razdoblje 2002.–2006.

                           Godina

                           2002.

                           2003.

                           2004.

                           2005.

                           2006.

                           Proračun projekta (EUR)

                           332 505,30

                           416 945,14

                           616 483,19

                           812 433,90

                           587 072,90

                           Iznos potpore (EUR)

                           222 261,52

                           288 240,39

                           423 429,64

                           564 887,80

                           391 124,32

                           Intenzitet potpore (%)

                           66,84

                           69,13

                           68,68

                           69,53

                           66,62

                  Tablica 3.

                  Razdoblje 2007.–2012.

                           Godina

                           2007.

                           2008.

                           2009.

                           2010.

                           2011.

                           2012.

                           Proračun projekta (EUR)

                           378 169,60

                           324 134,53

                           376 916,07

                           369 009,52

                           409 803,32

                           343 753,57

                           Iznos potpore (EUR)

                           273 898,60

                           240 292,53

                           274 014,01

                           268 866,52

                           301 076,32

                           257 259,72

                           Intenzitet potpore (%)

                           72,43

                           74,13

                           72,70

                           72,86

                           73,47

                           74,84

               (23)

               Korisnik projekta bilo je poduzeće srednje veličine (5) (dalje u tekstu: „MSP”) Milchwirtschaftlicher Verein Allgäu-Schwaben e. V. Rezultati istraživanja predstavljeni su na raznim nacionalnim i međunarodnim događajima te u brojnim nacionalnim i međunarodnim znanstvenim časopisima (6).

      BY 12 – „Entwicklung einer anti-listeriellen, frühen Oberflächenreifungskultur für geschmierte Käse” (Razvoj antilisterijske tvari za sazrijevanje sireva)

               (24)

               Dopisom od 20. rujna 2013. Njemačka je objasnila da je prvotan opis projekta koji se razmatrao za potrebe Odluke o pokretanju postupka bio pogrešan. Ova pogreška bila je rezultat zamjene tog projekta s drugim sličnog naziva, koji u potpunosti privatno financiran. Njemačka je dostavila sljedeće nove informacije o projektu koji je financiran iz pristojbe za mlijeko.

               (25)

               Cilj projekta bilo je traženje povezanosti između bakterije Listeria monocytogenes i crvene bakterije u premazu za sazrijevanje. Projekt je bio izveden u svrhu temeljnog istraživanja mikroba. U sklopu rezultata otkriven je izniman potencijalni inhibitorni učinak nekih sojeva Pichia norvegensis protiv bakterije Listeria monocytogenes, a takvo otkriće prethodno nije nikada bilo znanstveno opisano. Taj rezultat nije se mogao odmah primijeniti u proizvodnji sira jer su temeljna molekularna svojstva inhibitornog načela morala biti dodatno razjašnjena.

               (26)

               Projekt je izveden u razdoblju od 2006. do 2008. Proračun projekta iznosio je 30 000 EUR. Projekt je u cijelosti financiran iz pristojbe za mlijeko.

               (27)

               Korisnik projekta bilo je sveučilište Technische Universität München, javna neprofitna ustanova za visoko obrazovanje.

      BY 13 – „Überwachung von antimikrobiellen Rückständen der Milch – Etablierung des neuen Biosensor-Systems MCR3 für Routineuntersuchungen in der Praxis” (Nadziranje antimikrobnih ostataka u mlijeku – uspostava novog sustava biosenzora MCR3 za rutinska ispitivanja u praksi)

               (28)

               Projekt je izveden u razdoblju od 2010. do 2011. Prihvatljivi troškovi iznosili su 73 234,58 EUR. Potpora je dodijeljena 2010. te je protekla iz sljedeća dva izvora: pristojba za mlijeko i bavarski državni proračun (Cluster Ernährung). Iznos potpore isplaćen iz pristojbe za mlijeko bio je 26 500 EUR, a iznos potpore isplaćen iz bavarskog državnog proračuna bio je 26 500 EUR. Intenzitet potpore stoga je iznosio 72,4 %.

               (29)

               Korisnik projekta bilo je poduzeće srednje veličine (7) Milchprüfring Bayern e. V. Rezultati istraživanja predstavljeni su na raznim nacionalnim i međunarodnim događajima te u brojnim nacionalnim i međunarodnim znanstvenim časopisima (8).

         4.   OCJENA POSTOJANJA DRŽAVNE POTPORE

               (30)

               U Odluci o pokretanju postupka Komisija je zauzela stajalište da se čini da podmjere imaju sve značajke državne potpore.

               (31)

               U skladu s člankom 107. stavkom 1. UFEU-a svaka potpora koju dodijeli država članica ili koja se dodjeljuje iz državnih sredstava u bilo kojem obliku kojom se narušava ili prijeti da će se narušiti tržišno natjecanje stavljanjem određenih poduzeća ili proizvodnje određene robe u povoljniji položaj nespojiva je s unutarnjim tržištem u mjeri u kojoj utječe na trgovinu među državama članicama.

         4.1.   Potpore koje dodjeljuje država ili se dodjeljuju putem državnih sredstava

               (32)

               Potpora je u najvećoj mjeri dodijeljena iz pristojbe za mlijeko. U slučaju podmjere BY 13 potpora je dodijeljena i iz bavarskog državnog proračuna.

               (33)

               Financijska sredstva koja proizlaze iz bavarskog državnog proračuna čine državna sredstva. Financijska sredstva koja proizlaze iz pristojbe za mlijeko također se smatraju državnim sredstvima u smislu članka 107. stavka 1. UFEU-a iz sljedećih razloga.

               (34)

               Prema ustaljenoj sudskoj praksi nije primjereno razlikovati slučajeve u kojima potporu izravno dodjeljuje država i slučajeve u kojima potporu dodjeljuju javna ili privatna tijela koja je država odredila ili osnovala u tu svrhu. Kako bi se dodijeljene prednosti mogle smatrati državnom potporom u smislu članka 107. stavka 1. UFEU-a, moraju se prije svega izravno ili neizravno dodijeliti putem državnih sredstava i zatim se moraju moći pripisati državi.

               (35)

               U pogledu prethodno opisanih mjera, očigledno je da se pristojba prikuplja na temelju saveznog zakona, MFG-a, zajedno s bavarskom Uredbom o pristojbi za mlijeko.

               (36)

               Točnije, u članku 22. stavku 1. prvoj rečenici MFG-a predviđeno je da vlade saveznih pokrajina, u savjetovanju s pokrajinskim udruženjem ili profesionalnim organizacijama, mogu naplatiti pristojbe zajedno od mljekara, sabirnih stanica za mlijeko i sirana u svrhu promicanja mljekarske industrije.

               (37)

               U skladu s člankom 22. stavkom 1. drugom rečenicom MFG-a vlade saveznih pokrajina mogu na zahtjev pokrajinskog udruženja ili profesionalnih organizacija zajedno naplatiti pristojbe u iznosu od najviše 0,2 centa po kilogramu dostavljenog mlijeka. Suverenitet nad pristojbom za mlijeko stoga očigledno imaju vlade saveznih pokrajina.

               (38)

               Pravnu osnovu za naplatu pristojbe za mlijeko u Bavarskoj čini bavarska Uredba o pristojbi za mlijeko kojom su uređene pojedinosti, uključujući iznos pristojbe. Slijedom toga, naplatom pristojbe za mlijeko upravlja bavarska vlada, odnosno država. Taj zaključak ne mijenja činjenica da je predmetna uredba donesena u savjetovanju sa spomenutim pokrajinskim udruženjem koje predstavlja mljekarsku industriju.

               (39)

               U predmetnom slučaju pristojba se naplaćuje od privatnih poduzeća, tj. mljekara. Prihodi od te pristojbe pridružuju se bavarskom proračunu prije nego što se upotrijebe za financiranje istraživačkih podmjera. Iz tog razloga smatra se da je pristojba pod nadzorom države.

               (40)

               Komisija zaključuje da se mjere koje su financirane iz pristojbe za mlijeko dodjeljuju u okviru državnih sredstava te se pripisuju državi.

         4.2.   Poduzeća/Selektivna prednost

               (41)

               Korisnici su bile sljedeće organizacije: sveučilište Technische Universität München (podmjere BY 2 i BY 12), poduzeće Milchwirtschaftlicher Verein Allgäu-Schwaben e. V. (podmjera BY 11) i poduzeće Milchprüfring Bayern e. V. (podmjera BY 13).

               (42)

               Sveučilište Technische Universität München javna je istraživačka organizacija. U slučaju podmjere BY 2 sveučilište se treba smatrati poduzećem jer je obavljalo gospodarsku djelatnost, odnosno provelo istraživanje na temelju ugovora u području poljoprivrede s ciljem ostvarivanja praktičnih rezultata koje će proizvođači mlijeka i mljekare upotrebljavati u proizvodnji mlijeka. Gospodarska priroda ove djelatnosti potvrđena je činjenicom da su privatna poduzeća (grupa poduzeća Theo Miller, vidi uvodnu izjavu 18.) također bila uključena u financiranju istraživačkog projekta. Može se zaključiti da je istraživačka organizacija provela istraživanje na temelju ugovora i dostavila rezultate istraživanja poslovnim poduzećima.

               (43)

               U slučaju podmjere BY 12 sveučilište Technische Universität München ne može se smatrati poduzećem jer je obavljalo negospodarsku djelatnost, odnosno provelo nezavisno istraživanje u svrhu povećanja temeljnog znanja u području mikroba. Kao što je istaknuto u uvodnoj izjavi 24. Njemačka je dostavila nove informacije o toj podmjeri koje nisu bile procijenjene u Odluci o pokretanju postupka. Prema novim informacijama, istraživački projekt u sklopu podmjere BY 12 nezavisno je istraživanje, odnosno temeljno istraživanje mikroba koje nema izravnu praktičnu primjenu.

               (44)

               Poduzeća Milchwirtschaftlicher Verein Allgäu-Schwaben e. V. (podmjera BY 11) i Milchprüfring Bayern e. V. (podmjera BY 13) oblici su organizacija predstavnika proizvodnje i industrije mlijeka u Bavarskoj privatnog pravnog karaktera koje obavljaju razne gospodarske djelatnosti i usluge na temelju ugovora koje su u interesu bavarskih proizvođača i prerađivača mlijeka te drugih poslovnih subjekata u sektoru mlijeka i mliječnih proizvoda. U okviru podmjera BY 11 i BY 13 ta su poduzeća provela istraživanje na temelju ugovora u području poljoprivrede s ciljem ostvarivanja praktičnih rezultata koje proizvođači mlijeka i mljekare mogu koristiti u proizvodnji mlijeka. U Njemačkoj su kategorizirana kao MSP-ovi.

               (45)

               Tri odabrana korisnika u svojstvu poduzeća primili su selektivan predujam s obzirom na to da su troškovi projekta koji su dio njihove gospodarske djelatnosti i koji bi u načelu trebali biti pokriveni njihovim vlastitim proračunom bili pokriveni sredstvima iz državnog proračuna i pristojbe za mlijeko.

         4.3.   Narušavanje tržišnog natjecanja i učinak na trgovinu

               (46)

               Sud dosljedno smatra da jačanje konkurentnog položaja poduzeća dodjelom državne potpore obično dovodi do narušavanja tržišnog natjecanja u odnosu na konkurentna poduzeća koja nisu primila potporu (9). Potpora za poduzeće koje posluje na tržištu koje je otvoreno za trgovinu unutar Unije mogla bi utjecati na trgovinu među državama članicama (10). U razdoblju od 2001. do 2012. opseg trgovine poljoprivrednim proizvodima unutar Unije bio je znatan. Na primjer, uvoz i izvoz proizvoda pod tarifnim brojem KN 0401 Kombinirane nomenklature (Mlijeko i vrhnje, nekoncentrirani, bez dodanog šećera ili drugih sladila) (11) 2011. iznosili su 1,2 milijarde EUR odnosno 957 milijuna EUR (12).

               (47)

               Cilj podmjera ocjenjenih u ovoj Odluci jest potpora djelatnostima u sklopu industrijskih istraživanja na temelju ugovora u poljoprivrednom sektoru, a posebno u sektoru mlijeka i mliječnih proizvoda. S obzirom na znatan opseg trgovine mliječnim proizvodima može se pretpostaviti da je zbog predmetnih podmjera narušeno ili se prijeti da će se narušiti tržišno natjecanje te se njima utječe na trgovinu među državama članicama.

         4.4.   Zaključak o postojanju potpore

               (48)

               Može se zaključiti da se podmjere BY 2, BY 11 i BY 13 smatraju državnom potporom u smislu članka 107. stavka 1. UFEU-a, a da se podmjera BY 12 ne smatra državnom potporom jer korisnik nije obavljao gospodarsku djelatnost.

         5.   OCJENA ZAKONITOSTI POTPORE

               (49)

               U skladu s člankom 108. stavkom 3. UFEU-a države članice moraju obavijestiti Komisiju ako namjeravaju dodijeliti potporu i ne smiju primijeniti takvu potporu dok ju Komisija ne odobri na temelju sukladnosti (obveza mirovanja). Njemačka nije obavijestila Komisiju o podmjerama BY 2, BY 11 i BY 13 prije njihove provedbe.

               (50)

               Podmjere BY 2, BY 11 i BY 13 smatraju se novom potporom u smislu članka 1 točke (c) Uredbe (EU) 2015/1589. Nijedan od kriterija kategorije postojeće potpore nije ispunjen. Točnije, potpora nije postojeća u smislu članka 1. točke (b) podtočke i. Uredbe (EU) 2015/1589 jer je primijenjena nakon stupanja na snagu UFEU-a (podmjera BY 2 provedena je 2008., podmjera BY 11 2002., a podmjera BY 13 2010.), a rok zastare od 10 godina nije još bio istekao (rok zastare prekinut je 28. studenoga 2011.; vidi uvodnu izjavu 152. Odluke o pokretanju postupka).

               (51)

               Budući da Komisija nije obaviještena o tim novim potporama prije njihove provedbe, one smatraju se nezakonitima.

         6.   OCJENA SPOJIVOSTI PODMJERA

               (52)

               U skladu s člankom 107. stavkom 3. točkom (c) UFEU-a potpore za poticanje razvoja određenih gospodarskih djelatnosti ili određenih gospodarskih područja mogu se smatrati spojivima s unutarnjim tržištem ako ne utječu negativno na trgovinske uvjete u mjeri u kojoj bi to bilo suprotno zajedničkom interesu.

               (53)

               U skladu s Obavijesti Komisije o utvrđivanju pravila koja se primjenjuju na ocjenu nezakonite državne potpore (13) nezakonite državne potpore primijenjene u suprotnosti s člankom 108. stavkom 3. UFEU-a ocjenjuju se u skladu s važećim pravilima u trenutku dodjeljivanja takve potpore.

               (54)

               Posebne smjernice donesene su za potpore za istraživanja. Potpore koje su dodijeljene u razdoblju od 28. studenoga 2001. do 31. prosinca 2006. ocjenjuju se prema Okviru Zajednice za državne potpore za istraživanje i razvoj (14) (dalje u tekstu: „Okvir Zajednice 1996.”). Potpore koje su dodijeljene nakon 1. siječnja 2007. ocjenjuju se prema Okviru Zajednice za državne potpore za istraživanje i razvoj i inovacije (15) (dalje u tekstu: „Okvir Zajednice 2007. – 2013.”).

               (55)

               Podmjere BY 2, BY 11 i BY 13 smatraju se industrijskim istraživanjem kako je definirano u drugoj alineji Priloga I. Okviru Zajednice 1996. i u točki 2.2. podtočki (f) Okvira Zajednice 2007. – 2013. jer su cilj tih mjera bila znatna poboljšanja i stjecanje znanja o mliječnim proizvodima i proizvodnim procesima te su imale praktičnu upotrebu u sektoru mlijeka i mliječnih proizvoda. Poduzeća u sektoru mlijeka i mliječnih proizvoda mogla su izravno upotrijebiti rezultate tih istraživačkih projekata u svojim proizvodnim ciklusima s ciljem postizanja veće kvalitete proizvedenih mliječnih proizvoda. Na primjer, istraživački projekt u okviru podmjere BY 2 bio je povezan s povećanjem udjela mliječnih bjelančevina i privatna poduzeća bila su izravno uključena u taj projekt; istraživački projekt u okviru podmjere BY 11 bio je povezan s modernom analizom kvalitete mlijeka, a istraživački projekt u okviru podmjere BY 13 bio je povezan s uspostavom novog sustava biosenzora za rutinska ispitivanja u praksi.

               (56)

               Spojivost prihvatljivih troškova već je pozitivno ocijenjena u Odluci o pokretanju postupka (vidi uvodne izjave 203. i 209. Odluke o pokretanju postupka). Intenzitet potpore tek se treba ocijeniti (vidi uvodne izjave 204., 205., 210. i 211. Odluke o pokretanju postupka) (vidi uvodnu izjavu 5. ove Odluke).

      Podmjera BY 2

               (57)

               Podmjera BY 2 ocjenjuje se prema Okviru Zajednice 2007. – 2013. s obzirom na to da je potpora dodijeljena za razdoblje 2008. – 2012.

               (58)

               U skladu s točkom 5.1.2. podtočkom (b) Okvira Zajednice 2007. – 2013. za industrijska istraživanja dozvoljen je intenzitet potpore do 50 %. Intenzitet potpore za podmjeru BY 2 iznosio je 25 % (vidi uvodnu izjavu 19. ove Odluke) te stoga nije prekoračeno dopušteno zakonsko ograničenje.

               (59)

               Može se zaključiti da je podmjera BY 2 stoga spojiva s unutarnjim tržištem s obzirom na to da je intenzitet potpore usklađen s onim utvrđenim u točki 5.1.2. podtočki (b) Okvira Zajednice 2007. – 2013.

      Podmjera BY 11

               (60)

               Budući da je podmjera BY 11 dodijeljena u razdoblju 2002. – 2011., potpora se ocjenjuje prema objema smjernicama za potpore za istraživanja: Okvir Zajednice 1996. za razdoblje provedbe od 28. studenoga 2001. do 31. prosinca 2006. i Okvir Zajednice 2007. – 2013. za razdoblje provedbe od 1. siječnja 2007. do 31. prosinca 2011.

               (61)

               Tijekom razdoblja provedbe od 28. studenoga 2001. do 31. prosinca 2006. intenzitet potpore koji je bio dozvoljen za industrijska istraživanja iznosio je 50 % (u skladu s točkom 5.3. Okvira Zajednice 1996.). Dodatnih 10 postotnih bodova bilo je dozvoljeno u slučajevima kada su potpore dodijeljene MSP-ovima (u skladu s točkom 5.10.1. Okvira Zajednice 1996.). Dodatnih 10 postotnih bodova bilo je dozvoljeno i u slučajevima kada su rezultati projekta objavljeni i dostupni široj javnosti. (u skladu s točkom 5.10.4. podtočkom (c) Okvira Zajednice 1996.). Potpore koje su dodijeljene u okviru podmjere BY 11 u skladu su s tim pravilima o intenzitetu potpore jer su dodijeljene MSP-ovima i sačinjavale su manje od 70 % prihvatljivih troškova (vidi uvodnu izjavu 22. i tablicu 2. ove Odluke), a rezultati su predstavljeni na raznim međunarodnim i nacionalnim znanstvenim događajima te objavljeni u publikacijama.

               (62)

               Tijekom razdoblja provedbe od 1. siječnja 2007. do 31. prosinca 2011. intenzitet potpore koji je bio dozvoljen za industrijska istraživanja iznosio je 50 % (u skladu s točkom 5.1.2. podtočkom (b) Okvira Zajednice 2007. – 2013.). Dodatnih 10 postotnih bodova bilo je dozvoljeno u slučajevima kada su potpore bile dodijeljene MSP-ovima (u skladu s točkom 5.1.3. podtočkom (a) Okvira Zajednice 2007. – 2013.). Dodatnih 15 postotnih bodova do gornje granice intenziteta od 80 % bilo je dozvoljeno u slučajevima kada su rezultati projekta bili objavljeni i dostupni široj javnosti. (u skladu s točkom 5.1.3. podtočkom (c) Okvira Zajednice 2007. – 2013.). Potpore koje su dodijeljene u okviru podmjere BY 11 u skladu su s tim pravilima o intenzitetu potpore jer su dodijeljene MSP-ovima i sačinjavale su manje od 75 % prihvatljivih troškova (vidi uvodnu izjavu 21. i tablicu 3. ove Odluke), a rezultati su predstavljeni na raznim međunarodnim i nacionalnim znanstvenim događajima te objavljeni u publikacijama.

               (63)

               Korisnik Milchwirtschaftlicher Verein Allgäu-Schwaben e. V. smatra se MSP-om jer broj zaposlenika i godišnji promet nisu prekoračili ograničenja uspostavljena u Preporuci Komisije od 6. svibnja 2003. o definiciji mikro, malih i srednjih poduzeća (16) (vidi uvodnu izjavu 23.). Na popisu raznih međunarodnih i nacionalnih znanstvenih događaja i publikacija koji su spomenuti u istoj uvodnoj izjavi nalazi se približno 38 javnih predavanja i 29 publikacija.

      Podmjera BY 13

               (64)

               Podmjera BY 13 ocjenjuje se prema Okviru Zajednice 2007. – 2013. s obzirom na to da su potpore dodijeljene 2010.

               (65)

               Intenzitet potpore dozvoljen za industrijska istraživanja iznosio je 50 % (u skladu s točkom 5.1.2. podtočkom (b) Okvira Zajednice 2007. – 2013.). Dodatnih 10 postotnih bodova bilo je dozvoljeno u slučajevima kada su potpore bile dodijeljene MSP-ovima (u skladu s točkom 5.1.3. podtočkom (a) Okvira Zajednice 2007. – 2013.). Dodatnih 15 postotnih bodova do gornje granice intenziteta od 80 % bilo je dozvoljeno u slučajevima kada su rezultati projekta bili objavljeni i dostupni široj javnosti. (u skladu s točkom 5.1.3. podtočkom (c) Okvira Zajednice 2007. – 2013.). Potpore koje su dodijeljene u okviru podmjere BY 13 u skladu su s tim pravilima o intenzitetu potpore jer su dodijeljene MSP-ovima i sačinjavale su manje od 75 % prihvatljivih troškova (vidi uvodne izjave 26. i 27. ove Odluke), a rezultati su predstavljeni na raznim međunarodnim i nacionalnim znanstvenim događajima te objavljeni u publikacijama.

               (66)

               Korisnik Milchprüfring Bayern e. V. smatra se MSP-om jer broj zaposlenika i godišnji promet nisu prekoračili ograničenja uspostavljena u Preporuci Komisije od 6. svibnja 2003. o definiciji mikro, malih i srednjih poduzeća (17) (vidi uvodnu izjavu 29.). Na popisu raznih međunarodnih i nacionalnih znanstvenih događaja i publikacija koji su spomenuti u istoj uvodnoj izjavi nalazi se približno 12 javnih predavanja i 12 publikacija.

      Zaključak o spojivosti podmjera potpore

               (67)

               Može se zaključiti da su podmjere BY 2, BY 11 i BY 13 spojive s unutarnjim tržištem,

         DONIJELA JE OVU ODLUKU:
   Članak 1.
   Podmjera BY 12 ne čini državnu potporu u smislu članka 107. stavka 1. UFEU-a.
   Članak 2.
   Potpore koje je Njemačka nezakonito dodijelila za razdoblje od 28. studenoga 2001. do 31. prosinca 2012. za podmjere BY 2, BY 11 i BY 13, čime je prekršila odredbe članka 108. stavka 3. UFEU-a, spojive su s unutarnjim tržištem u skladu s člankom 107. stavkom 3 točkom (c) UFEU-a.
   Članak 3.
   Ova Odluka upućena je Saveznoj Republici Njemačkoj.

      Sastavljeno u Bruxellesu 24. ožujka 2017.

            Za Komisiju

         Phil HOGAN

            Član Komisije

      (1)  SL C 7, 10.1.2014., str. 8.

      (2)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL L 248, 24.9.2015., str. 9.).

      (3)  C(2013) 4457 final, ispravljeno dopisom od 16. prosinca 2013. (C(2013) 9021 final).

      (4)  Vidi uputu u bilješci 1.

      (5)  Prema informacijama koje je dostavila Njemačka, korisnik je u 2011. zaposlio 154 zaposlenika i imao godišnji promet u iznosu od 9,05 milijuna EUR.

      (6)  Popis publikacija koji je dostavilo Bavarsko ministarstvo poljoprivrede evidentiran je pri Komisiji pod brojem Ares (2016) 5503557 – 22. rujna 2016.

      (7)  Prema informacijama koje je dostavila Njemačka, korisnik je u 2011. zaposlio 158 zaposlenika i imao godišnji promet u iznosu od 14,6 milijuna EUR.

      (8)  Popis publikacija koji je dostavilo Bavarsko ministarstvo poljoprivrede evidentiran je pri Komisiji pod brojem Ares (2016) 5503557 – 22. rujna 2016.

      (9)  Presuda Suda od 17. rujna 1980., Philip Morris Holland BV protiv Komisije, 730/79, EU:C:1980:209, točke 11. i 12.

      (10)  Vidi osobito presudu Suda od 13. srpnja 1988., Francuska Republika protiv Komisije, 102/87, EU:C:1988:391.

      (11)  Provedbena uredba Komisije (EU) br. 927/2012 оd 9. listopada 2012. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 304, 31.10.2012., str. 1.).

      (12)  Izvor: Eurostat

      (13)  Obavijest Komisije o utvrđivanju pravila koja se primjenjuju na ocjenu nezakonite državne potpore (SL C 119, 22.5.2002., str. 22.).

      (14)  Okvir Zajednice za državne potpore za istraživanje i razvoj (SL C 45, 17.2.1996., str. 5.).

      (15)  Okvir Zajednice za državne potpore za istraživanje i razvoj i inovacije (SL C 323, 30.12.2006., str. 1.).

      (16)  SL L 124, 20.5.2003., str. 36.

      (17)  SL L 124, 20.5.2003., str. 36.


title: 2010/491/EZ: Odluka Vijeća od 27. srpnja 2009. o potpisivanju, u ime Zajednice, Sporazuma između Europske zajednice, s jedne strane, i Švicarske Konfederacije i Kneževine Lihtenštajna, s druge strane, o načinima sudjelovanja tih država u Europskoj agenciji za upravljanje i operativnu suradnju na vanjskim granicama država članica Europske unije

text:
               19/Sv. 012

               HR

               Službeni list Europske unije

               193

         32010D0491

               L 243/66

               SLUŽBENI LIST EUROPSKE UNIJE

               27.07.2009.

      ODLUKA VIJEĆA

   od 27. srpnja 2009.
   o potpisivanju, u ime Zajednice, Sporazuma između Europske zajednice, s jedne strane, i Švicarske Konfederacije i Kneževine Lihtenštajna, s druge strane, o načinima sudjelovanja tih država u Europskoj agenciji za upravljanje i operativnu suradnju na vanjskim granicama država članica Europske unije
   (2010/491/EZ)
   VIJEĆE EUROPSKE UNIJE,
   uzimajući u obzir Ugovor o Europskoj zajednici, a posebno njegov članak 66. u vezi s njegovim člankom 300. stavkom 2.,
   uzimajući u obzir prijedlog Komisije,
   budući da:

               (1)

               Člankom 21. stavkom 3. Uredbe Vijeća (EZ) br. 2007/2004 od 26. listopada 2004. o osnivanju Europske agencije za upravljanje operativnom suradnjom na vanjskim granicama država članica Europske unije (1) propisuje se da zemlje koje su se pridružile provedbi, primjeni i razvoju schengenske pravne stečevine sudjeluju u radu te Agencije. Načini njihova sudjelovanja detaljno će se urediti daljnjim dogovorima, koji se imaju zaključiti između Zajednice i tih zemalja.

               (2)

               Na temelju ovlasti koja je Komisiji dana 11. ožujka 2008., završeni su pregovori sa Švicarskom Konfederacijom i Kneževinom Lihtenštajnom za Sporazum o načinima sudjelovanja tih država u Europskoj agenciji za upravljanje i operativnu suradnju na vanjskim granicama država članica Europske unije.

               (3)

               Ovisno o mogućem zaključenju na kasniji datum, Sporazum pokrenut 19. siječnja 2009. potrebno je potpisati i priložiti odobrenoj Zajedničkoj deklaraciji.

               (4)

               U skladu s člancima 1. i 2. Protokola o stajalištu Danske koji je priložen Ugovoru o Europskoj uniji i Ugovoru o Europskoj zajednici, Danska ne sudjeluje u donošenju ove Odluke, ona je ne obvezuje niti se na nju primjenjuje. Budući da ova Odluke nadograđuje schengensku pravnu stečevinu sukladno odredbama glave IV. dijela trećeg Ugovora o osnivanju Europske zajednice, Danska sukladno članku 45. tog Protokola odlučuje, u roku od šest mjeseci nakon dana donošenja ove Odluke, hoće li je provesti u svoje nacionalno zakonodavstvo.

               (5)

               Ova Odluka predstavlja razvoj odredaba schengenske pravne stečevine u kojoj Ujedinjena Kraljevina ne sudjeluje u skladu s Odlukom 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (2). Ujedinjena Kraljevina stoga ne sudjeluje u njezinom donošenju, ona je ne obvezuje niti se na nju primjenjuje.

               (6)

               Ova Odluka predstavlja razvoj odredaba schengenske pravne stečevine u kojoj Irska ne sudjeluje, u skladu s Odlukom Vijeća 2002/192/EZ od 28. veljače 2000. o zahtjevu Irske za sudjelovanje u provedbi nekih odredbi schengenske pravne stečevine (3). Irska stoga ne sudjeluje u njezinom donošenju, ona je ne obvezuje je niti se na nju primjenjuje.

               (7)

               Sporazum bi trebalo zaključiti,

         DONIJELO JE OVU ODLUKU:
   Članak 1.
   Potpisivanje Sporazuma između Europske zajednice, s jedne strane, i Švicarske Konfederacije i Kneževine Lihtenštajna, s druge strane, o načinima sudjelovanja tih država u Europskoj agenciji za upravljanje i operativnu suradnju na vanjskim granicama država članica Europske unije te priložene Zajedničke deklaracije odobravaju se u ime Zajednice, sukladno zaključenju Sporazuma.
   Članak 2.
   Predsjednik Vijeća ovlašćuje se za određivanje osobe (osoba) koje će imati pravo potpisivanja Sporazuma u ime Zajednice, sukladno njegovom zaključivanju.

      Sastavljeno u Bruxellesu 27. srpnja 2009.

            Za Vijeće

            Predsjednik

         C. BILDT

      (1)  SL L 349, 25.11.2004., str. 1.

      (2)  SL L 131, 1.6.2000., str. 43.

      (3)  SL L 64, 7.3.2002., str. 20.


title: Odluka Vijeća 2013/421/EU od 27. lipnja 2013.

text:
               3.8.2013

               HR

               Službeni list Europske unije

               L 209/17

         ODLUKA VIJEĆA 2013/421/EU
   od 27. lipnja 2013.
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Komisije (EU) 2017/1003 оd 13. lipnja 2017. o uvozu bez plaćanja carina robe namijenjene za besplatnu distribuciju ili stavljanje na besplatno raspolaganje žrtvama potresa koji su se dogodili u Italiji u kolovozu i listopadu 2016. (priopćeno pod brojem dokumenta C(2017) 3865)

text:
               15.6.2017

               HR

               Službeni list Europske unije

               L 152/3

         ODLUKA KOMISIJE (EU) 2017/1003
   оd 13. lipnja 2017.
   o uvozu bez plaćanja carina robe namijenjene za besplatnu distribuciju ili stavljanje na besplatno raspolaganje žrtvama potresa koji su se dogodili u Italiji u kolovozu i listopadu 2016.

         (priopćeno pod brojem dokumenta C(2017) 3865)

   (Vjerodostojan je samo tekst na talijanskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1186/2009 od 16. studenoga 2009. o uspostavi sustava oslobođenja od carina u Zajednici (1), a posebno njezin članak 76.,
   uzimajući u obzir zahtjev Talijanske Republike od 14. ožujka 2017. o uvozu bez plaćanja carina robe namijenjene za stavljanje na besplatno raspolaganje žrtvama potresa koji su se dogodili u Italiji u kolovozu i listopadu 2016.,
   budući da:

               (1)

               Potresi kao oni koji su se dogodili u Italiji 24. kolovoza te 26. i 30. listopada 2016. smatraju se katastrofom u smislu Poglavlja XVII., odjeljka C Uredbe (EZ) br. 1186/2009; stoga postoji temelj za odobrenje uvoza bez plaćanja carina za robu koja je u skladu sa zahtjevima članaka od 74. do 80. prethodno navedene Uredbe.

               (2)

               Talijanska Republika trebala bi obavijestiti Komisiju o prirodi i količini različite robe uvezene bez plaćanja carina u korist žrtvama potresa koji su se dogodili u Italiji 2016., o organizacijama koje je ovlastila za distribuciju ili stavljanje na raspolaganje te robe i o mjerama koje poduzima kako bi spriječila da se ta roba upotrebljava u svrhe različite od pružanja pomoći žrtvama te katastrofe.

               (3)

               Oslobođenje od carine trebalo bi odobriti za uvoz od datuma prvog potresa.

               (4)

               Provedeno je savjetovanje s drugim državama članicama kako je određeno člankom 76. Uredbe (EZ) br. 1186/2009,

         DONIJELA JE OVU ODLUKU:
   Članak 1.
   1.   Roba se oslobađa od uvoznih carina u smislu članka 2. stavka 1. točke (a) Uredbe (EZ) br. 1186/2009 ako su ispunjeni sljedeći uvjeti:

               (a)

               roba je namijenjena jednoj od sljedećih uporaba:

                           i.

                           distribucija robe, besplatno, žrtvama potresa koji su se dogodili u Italiji 2016., a koju provode tijela i organizacije navedeni u točki (c);

                           ii.

                           besplatno stavljanje robe na raspolaganje tim žrtvama, pri čemu ta roba ostaje u vlasništvu predmetnih organizacija;

               (b)

               roba ispunjava zahtjeve utvrđene člancima 75., 78. i 79. Uredbe (EZ) br. 1186/2009;

               (c)

               državna tijela ili organizacije koje su odobrila talijanska nadležna tijela uvoze robu za puštanje u slobodni promet.

         2.   Roba se oslobađa od uvoznih carina u smislu članka 2. stavka 1. točke (a) Uredbe (EZ) br. 1186/2009 i ako se uvozi kako bi je u slobodni promet pustile agencije za pomoć u slučaju katastrofe radi zadovoljavanja svojih potreba u razdoblju pružanja pomoći žrtvama potresa koji su se dogodili u Italiji 2016.
   Članak 2.
   Talijanska Republika najkasnije do 30. rujna 2017. Komisiji dostavlja sljedeće informacije:

               (a)

               popis odobrenih organizacija navedenih u članku 1. stavku 1.;

               (b)

               informacije o prirodi i količini različite robe koja je uvezena oslobođena od uvoznih carina u skladu s člankom 1.;

               (c)

               mjere koje poduzima kako bi osigurala usklađenost s člancima 78., 79. i 80. Uredbe (EZ) br. 1186/2009 u pogledu robe obuhvaćene područjem primjene ove Odluke.

         Članak 3.
   Članak 1. primjenjuje se na robu uvezenu od 24. kolovoza 2016. do 30. lipnja 2017.
   Članak 4.
   Ova je Odluka upućena Talijanskoj Republici.

      Sastavljeno u Bruxellesu 13. lipnja 2017.

            Za Komisiju

         Pierre MOSCOVICI

            Član Komisije

      (1)  SL L 324, 10.12.2009., str. 23.


title: 2009/872/EZ: Odluka Komisije od 30. studenoga 2009. o osnivanju Odbora stručnjaka Europske unije za rijetke bolesti

text:
               15/Sv. 26

               HR

               Službeni list Europske unije

               203

         32009D0872

               L 315/18

               SLUŽBENI LIST EUROPSKE UNIJE

         ODLUKA KOMISIJE
   od 30. studenoga 2009.
   o osnivanju Odbora stručnjaka Europske unije za rijetke bolesti
   (2009/872/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 152.,
   budući da:

               (1)

               U Bijeloj knjizi Komisije pod nazivom „Zajedno za zdravlje: strateški pristup za EU 2008.-2013.” (1) koju je Komisija, razvijajući strategiju EU-a za zdravlje, usvojila 23. listopada 2007. rijetke bolesti identificirane su kao prioritet djelovanja.

               (2)

               Istodobno, Europski parlament i Vijeće donijeli su Odluku br. 1350/2007/EZ od 23. listopada 2007. o uspostavljanju drugog programa aktivnosti Zajednice u području zdravstva (2008. do 2013.) (2) prema članku 7. stavku 2. kao i prema Prilogu toj Odluci, djelovanja u području stvaranja i širenja zdravstvenih informacija i znanja provode se u bliskoj suradnji s državama članicama na razvoju mehanizama za savjetovanje i procese sudjelovanja.

               (3)

               Europska komisija donijela je 11. studenoga 2008.„Komunikaciju Komisije Europskom parlamentu,Vijeću, Europskom gospodarskom i socijalnom odboru i Odboru regija o rijetkim bolestima: izazovi za Europu” (3) (dalje u tekstu Komunikacija Komisije), a Vijeće je 8. lipnja 2009. donijelo Preporuku Vijeća o djelovanju u području rijetkih bolesti (4) (dalje u tekstu Preporuka Vijeća).

               (4)

               Priprema i provedba aktivnosti Zajednice u području rijetkih bolesti zahtijeva blisku suradnju sa specijaliziranim tijelima u državama članicama i zainteresiranim stranama.

               (5)

               Stoga je potreban okvir u svrhu redovitih savjetovanja s tim tijelima, voditeljima projekata koje podupire Europska komisija u području istraživanja i javnozdravstvenog djelovanja, i s drugim relevantnim dionicima koji djeluju u tom području.

               (6)

               Ta se potreba za okvirom odražava u Komunikaciji COM(2008) 679 konačno o rijetkim bolestima. U točki 7. Komunikacije preporuča se da Komisiji pomaže Savjetodavni odbor Europske unije za rijetke bolesti.

               (7)

               Odbor ne odlučuje kao odbor u smislu Odluke Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (5),

         ODLUČILA JE:
   Članak 1.
   Komisija osniva Odbor stručnjaka za rijetke bolesti, dalje u tekstu „Odbor”.
   Članak 2.
   1.   Odbor, koji djeluje u javnom interesu, pomaže Komisiji u oblikovanju i provedbi aktivnosti Komisije u području rijetkih bolesti i potiče razmjenu relevantnih iskustava, politika i praksi između država članica i različitih uključenih strana.
   2.   Zadaće Odbora ne obuhvaćaju pitanja na koja se odnosi Uredba (EZ) br. 141/2000 Europskog parlamenta i Vijeća od 16. prosinca 1999. o lijekovima za rijetke bolesti (6) ni pitanja obuhvaćena zadaćama Odbora za lijekove za rijetke bolesti (COMP), osnivanog člankom 4. te Uredbe, ni pitanja obuhvaćena zadaćama Odbora za farmaceutiku, osnovanog Odlukom Vijeća 75/320/EEZ (7).
   3.   Kako bi se ostvarili ciljevi iz stavka 1. Odbor:

               (a)

               pomaže Komisiji u praćenju, ocjenjivanju i širenju rezultata mjera poduzetih na razini Zajednice i na nacionalnoj razini u području rijetkih bolesti;

               (b)

               doprinosi provedbi djelovanja Zajednice u tom području, posebno analizom rezultata i prijedlozima za unapređenje poduzetih mjera;

               (c)

               doprinosi izradi izvješća Komisije o provedbi Komunikacije Komisije i Preporuke Vijeća;

               (d)

               dostavlja mišljenja, preporuke ili podnosi izvješća Komisiji bilo na njezin zahtjev ili na vlastitu inicijativu;

               (e)

               pomaže Komisiji u međunarodnoj suradnji o pitanjima u vezi s rijetkim bolestima;

               (f)

               pomaže Komisiji u sastavljanju smjernica, preporuka i svakom drugom djelovanju definiranom u Komunikaciji Komisije i Preporuci Vijeća;

               (g)

               dostavlja Komisiji godišnje izvješće o svojim aktivnostima.

         4.   Odbor donosi svoj poslovnik u dogovoru s Komisijom.
   Članak 3.
   1.   Odbor se sastoji od 51 člana i odgovarajućih zamjena, to jest:

               (a)

               jednog predstavnika po državi članici iz ministarstava ili državnih agencija odgovornih za rijetke bolesti; predstavnika imenuje vlada svake države članice;

               (b)

               četiriju predstavnika iz udruga pacijenata;

               (c)

               četiriju predstavnika farmaceutske industrije;

               (d)

               devet predstavnika iz projekata u tijeku i/ili prošlih projekata Zajednice u području rijetkih bolesti financiranih iz programa djelovanja Zajednice u području zdravstva (8) uključujući tri člana iz pilot Europskih referentnih mreža o rijetkim bolestima;

               (e)

               šest predstavnika iz projekata u tijeku i/ili prošlih projekata iz područja rijetkih bolesti koji su financirani iz Okvirnih programa Zajednice za istraživanje i tehnološki razvoj (9);

               (f)

               jednog predstavnika iz Europskog centra za sprečavanje i kontrolu bolesti (ECDC) čiji mandat, utvrđen u skladu s Uredbom (EZ) br. 851/2004 Europskog parlamenta i Vijeća od 21. travnja 2004. o osnivanju Europskog centra za sprečavanje i kontrolu bolesti (10) uključuje aktivnosti u pogledu rijetkih infektivnih bolesti u nastajanju.

         Na zahtjev vlada dotičnih država, Komisija može odlučiti da sastav Odbora proširi predstavnikom svake od država EFTA-e koje su stranke Sporazuma o Europskom gospodarskom prostoru, kojeg vlada dotične države imenuje iz ministarstva ili državne agencije odgovornih za rijetke bolesti.
   2.   Predstavnici Komisije, Europske Agencije za lijekove (EMEA) kao i predsjednik ili potpredsjednik Odbora za lijekove za rijetke bolesti (COMP) mogu prisustvovati sastancima Odbora.
   3.   Predstavnici međunarodnih i profesionalnih organizacija i drugih udruga koje djeluju u području rijetkih bolesti mogu dobiti status promatrača ako Komisiji upute propisno obrazložene zahtjeve.
   4.   Komisija imenuje članove Odbora koji odgovaraju skupinama od (b) do (e) iz stavka 1. s popisa odgovarajućih kandidata uspostavljenog nakon objave poziva na iskaz interesa u Službenom listu Europske unije i na internetskoj stranici Komisije. U pozivu za iskaz interesa navode se kvalifikacije i uvjeti potrebni za članstvo u Odboru. Svi članovi Odbora obvezuju se djelovati u javnom interesu.
   5.   Članovi Odbora koji odgovaraju skupinama od (b) do (e) obvezuju se djelovati neovisno. Kada izvršavaju svoje zadaće kao članovi odbora, njima ne upravlja tijelo iz kojeg dolaze.
   Članak 4.
   Mandat članova Odbora traje tri godine i obnovljiv je. Na dužnosti ostaju sve dok ne budu zamijenjeni.
   Mandat člana završava prije isteka trogodišnjeg razdoblja u slučaju njegove ostavke, prestanka njegovog članstva u organizaciji koju predstavlja, trajne nesposobnosti da prisustvuje sastancima, nesposobnosti da učinkovito doprinese raspravama odbora, nepoštovanja uvjeta utvrđenih u članku 287. Ugovora o osnivanju Europske zajednice ili u slučaju naknadnog neispunjavanja kvalifikacija i uvjeta navedenih u pozivu na iskaz interesa. Mandat člana može završiti i ako organizacija koja ga je imenovala zatraži njegovu zamjenu.
   Članovi čiji mandat prestane prije isteka trogodišnjeg razdoblja mogu se zamijeniti za preostalo razdoblje mandata.
   Članak 5.
   1.   Odbor izabire predsjednika i tri potpredsjednika, s jednogodišnjim mandatom, iz različitih kategorija članova Odbora, u skladu s postupkom utvrđenim u članku 10. U odsutnosti predsjednika potpredsjednici ga zamjenjuju.
   2.   Predsjednik i potpredsjednici zajedno s predstavnikom Komisije čine predsjedništvo Odbora, koje priprema poslove Odbora.
   3.   Tajništvo odbora osigurava Komisija. Komisija sastavlja zapisnik sa sastanaka Odbora.
   Članak 6.
   Predsjedništvo Odbora može pozvati bilo koju osobu koja je posebno kvalificirana za određenu temu dnevnog reda da sudjeluje u radu Odbora kao vanjski stručnjak.
   Vanjski stručnjaci sudjeluju u radu samo na određenoj temi za koju je zatražena njihova prisutnost.
   Članak 7.
   1.   Odbor može osnovati privremene radne skupine. Te se skupine mogu osnovati primjerice kada je potrebno obaviti posao privremene ili ad hoc prirode, npr. izrada prijedloga o specifičnoj znanstvenoj temi ili izrada odgovora na specifična pitanja koja uputi Komisija u vezi sa specifičnim znanstvenim područjima.
   2.   Radne skupine sastoje se od vanjskih stručnjaka izabranih prema njihovom specifičnom stručnom znanju.
   3.   Odbor usvaja mandat za svaku radnu skupinu, navodeći njezine ciljeve, sastav, učestalost održavanja sastanaka i trajanje njezine aktivnosti.
   4.   Za izradu mišljenja, Odbor može izvjestitelju, koji može biti jedan od njegovih članova ili vanjski stručnjak, povjeriti zadaću sastavljanja izvješća u skladu sa svojim poslovnikom.
   5.   Odbor može imenovati jednog od ili više svojih članova promatračima u aktivnostima drugih stručnih skupina Komisije.
   Članak 8.
   Za dužnosti člana nije predviđena naknada; putne i životne troškove za sastanke Odbora i radnih skupina osnovanih na temelju članka 7. pokriva Komisija u skladu s važećim administrativnim propisima.
   Mjere usvojene na temelju članaka 6. i 7. koje imaju financijski učinak na proračun Europskih zajednica dostavljaju se Komisiji na prethodnu suglasnost i provode se u skladu s Financijskom uredbom primjenjivom na opći proračun Europskih zajednica.
   Članak 9.
   Sastanke Odbora saziva Komisija i Odbor se sastaje u njezinim prostorijama. Odbor se sastaje najmanje triput godišnje.
   Članak 10.
   1.   Kvorum potreban za donošenje mišljenja, izvješća ili preporuka Odbora postignut je ako je prisutno dvije trećine ukupnog broja članova Odbora.
   2.   Kad god je to moguće, znanstvena mišljenja, izvješća ili preporuke Odbora donose se konsenzusom. Ako se takav konsenzus ne može postići, mišljenje se donosi većinom prisutnih članova Odbora.
   3.   Kada traži mišljenje ili preporuku Odbora, Komisija može odrediti krajnji rok u kojem treba dostaviti mišljenje.
   4.   Stajališta koja izraze različite kategorije zastupljene u Odboru bilježe se u zapisniku koji se dostavlja Komisiji. U slučaju kada je Odbor jednoglasno donio traženo mišljenje, Odbor sastavlja nacrt zajedničkih zaključaka koji se prilažu zapisniku.
   5.   Tajništvo može Odboru dostaviti, po odobrenju predsjednika, nacrt mišljenja i preporuka na usvajanje pisanom uputom koju treba utvrditi u poslovniku Odbora. Međutim, te pisane postupke trebalo bi, u najvećoj mogućoj mjeri, ograničiti na hitne mjere koje treba poduzeti između zakazanih sastanaka.
   Članak 11.
   Ne dovodeći u pitanje članak 287. Ugovora, članovi Odbora dužni su ne otkrivati podatke do kojih su došli tijekom rada u Odboru ili njegovim podskupinama ili radnim skupinama, kada ih Komisija obavijesti da se traženo mišljenje ili upućeno pitanje odnosi na povjerljivu stvar.
   U takvim slučajevima sastancima prisustvuju samo članovi Odbora i predstavnici Komisije.
   Članak 12.
   Odbor će zamijeniti postojeću Radnu skupinu Europske unije za rijetke bolesti osnovanu na temelju Odluke Komisije 2004/192/EZ od 25. veljače 2004. o usvajanju plana rada za 2004. za provedbu programa djelovanja Zajednice u području javnog zdravlja (2003. – 2008.), uključujući i godišnji program rada za bespovratna sredstva (11).

      Sastavljeno u Bruxellesu 30. studenoga 2009.

            Za Komisiju

         Androulla VASSILIOU

            Članica Komisije

      (1)  COM(2007) 630 konačno, 23.10.2007.

      (2)  SL L 301, 20.11.2007., str. 3.

      (3)  COM(2008) 679 konačno, 11.11.2008.

      (4)  SL C 151, 3.7.2009., str. 7.

      (5)  SL L 184, 17.7.1999., str. 23.

      (6)  SL L 18, 22.1.2000., str. 1.

      (7)  SL L 147, 9.6.1975., str. 23.

      (8)  SL L 155, 22.6.1999., str. 1. SL L 271, 9.10.2002., str. 1. SL L 301, 20.11.2007., str. 3.

      (9)  SL L 412, 30.12.2006., str. 1.

      (10)  SL L 142, 30.4.2004., str. 1.

      (11)  SL L 60, 27.2.2004., str. 58.


title: 2004/618/EZ: Odluka Vijeća od 11. kolovoza 2004. o sklapanju Sporazuma u obliku razmjene pisama između Europske zajednice i Pakistana u skladu s člankom XXVIII. GATT-a iz 1994. u vezi s promjenom koncesija za rižu kako je navedeno u Popisu CXL EZ-a priloženom GATT-u iz 1994.

text:
               11/Sv. 115

               HR

               Službeni list Europske unije

               164

         32004D0618

               L 279/23

               SLUŽBENI LIST EUROPSKE UNIJE

         ODLUKA VIJEĆA
   od 11. kolovoza 2004.
   o sklapanju Sporazuma u obliku razmjene pisama između Europske zajednice i Pakistana u skladu s člankom XXVIII. GATT-a iz 1994. u vezi s promjenom koncesija za rižu kako je navedeno u Popisu CXL EZ-a priloženom GATT-u iz 1994.
   (2004/618/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., zajedno s njegovim člankom 300. stavkom 2. prvom alinejom, prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 26. lipnja 2003. ovlastilo Komisiju za otvaranje pregovora u skladu s člankom XXVIII. GATT-a iz 1994. s ciljem prilagodbe određenih koncesija za rižu. U skladu s tim Zajednica je 2. srpnja 2003. izvijestila WTO o svojoj namjeri prilagodbe određenih koncesija u Popisu CXL EZ-a.

               (2)

               Pregovore je vodila Komisija uz savjetovanje s Odborom uspostavljenim prema članku 133. Ugovora i unutar okvira pregovaračkih smjernica koje je usvojilo Vijeće.

               (3)

               Komisija je pregovarala sa Sjedinjenim Američkim Državama koje prvenstveno zanima opskrba proizvoda pod oznakom HS 1006 20 (oljuštena riža) i koje znatno zanima opskrba proizvoda pod oznakom HS 1006 30 (brušena riža), Tajlandom, kojeg prvenstveno zanima opskrba proizvoda pod oznakom HS 1006 30 (brušena riža) i kojeg znatno zanima opskrba proizvoda pod oznakom HS 1006 20 (oljuštena riža) te Indijom i Pakistanom, koji se oboje znatno zanimaju za opskrbu proizvoda pod oznakom HS 1006 20 (oljuštena riža).

               (4)

               Kako bi se osigurala potpuna primjena Sporazuma do 1. rujna 2004. te u očekivanju izmjene Uredbe Vijeća (EZ) br. 1785/2003 od 29. rujna 2003. o zajedničkoj organizaciji tržišta riže (1), Komisiju treba ovlastiti za usvajanje privremenih odstupanja od te Uredbe.

               (5)

               Mjere potrebne za provedbu ove Odluke trebaju se usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2)

               (6)

               Komisija je uspješno završila pregovore koji se odnose na Sporazum u obliku razmjene pisama između Europske zajednice i Pakistana.. Sporazum stoga treba odobriti,

         ODLUČILO JE:
   Članak 1.
   Sporazum u obliku razmjene pisama između Europske zajednice i Pakistana, u skladu s člankom XXVIII. GATT-a iz 1994. u vezi s promjenom koncesija za rižu kako je navedeno u Popisu CXL EZ-a priloženom GATT-u iz 1994.odobrava se u ime Zajednice.
   Tekst Sporazuma u obliku razmjene pisama priložen je ovoj Odluci.
   Članak 2.
   Komisija može odstupiti od Uredbe (EZ) br. 1785/2003 u mjeri u kojoj je to potrebno za omogućavanje potpune primjene ovog Sporazuma do 1. rujna 2004. u skladu s postupkom navedenim u članku 3. stavku 2. ove Odluke, sve dok se navedena Uredba ne izmijeni, a najkasnije do 30. lipnja 2005.
   Članak 3.
   1.   Komisiji pomaže Upravni odbor za žitarice uspostavljen člankom 25. Uredbe Vijeća (EZ) br. 1784/2003 od 29. rujna 2003. o zajedničkoj organizaciji tržišta žitarica (3).
   2.   Kod upućivanja na ovaj stavak primjenjuju se članci 4. i 7. Odluke 1999/468/EZ.
   Razdoblje predviđeno u članku 4. stavku 3. Odluke 1999/468/EZ određuje se na mjesec dana.
   3.   Odbor donosi svoj poslovnik.
   Članak 4.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma kako bi on obvezivao Zajednicu (4).

      Sastavljeno u Bruxellesu 11. kolovoza 2004.

            Za Vijeće

            Predsjednik

         B. BOT

      (1)  SL L 270, 21.10.2003., str. 96.

      (2)  SL L 184, 17.7.1999., str. 23.

      (3)  SL L 270, 21.10.2003., str. 78.

      (4)  Dan stupanja na snagu Sporazuma objavljuje se u Službenom listu Europske unije.


title: Odluka Vijeća (EU) 2016/123 od 26. listopada 2015. o potpisivanju, u ime Europske unije, i privremenoj primjeni Sporazuma o pojačanom partnerstvu i suradnji između Europske unije i njezinih država članica, s jedne strane, i Republike Kazahstana, s druge strane

text:
               4.2.2016

               HR

               Službeni list Europske unije

               L 29/1

         ODLUKA VIJEĆA (EU) 2016/123
   od 26. listopada 2015.
   o potpisivanju, u ime Europske unije, i privremenoj primjeni Sporazuma o pojačanom partnerstvu i suradnji između Europske unije i njezinih država članica, s jedne strane, i Republike Kazahstana, s druge strane
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37. i članak 31. stavak 1.,
   uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2. i članke 207. i 209. u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir prijedlog visokog predstavnika Unije za vanjske poslove i sigurnosnu politiku i Europske komisije,
   budući da:

               (1)

               Vijeće je 13. travnja 2011. ovlastilo Komisiju da otvori pregovore s Republikom Kazahstanom o Sporazumu o pojačanom partnerstvu i suradnji („Sporazum”).

               (2)

               Pregovori o Sporazumu bili su uspješni i Sporazum je parafiran 20. siječnja 2015.

               (3)

               Člankom 281. Sporazuma predviđa se privremena primjena Sporazuma, u cijelosti ili djelomično, prije njegova stupanja na snagu.

               (4)

               Sporazum bi trebalo potpisati u ime Unije i djelomično ga privremeno primjenjivati, do završetka postupaka potrebnih za njegovo sklapanje.

               (5)

               Potpisivanjem Sporazuma u ime Unije i privremenom primjenom dijelova Sporazuma između Unije i Republike Kazahstana ne dovodi se u pitanje raspodjela nadležnosti između Unije i njezinih država članica u skladu s Ugovorima,

         DONIJELO JE OVU ODLUKU:
   Članak 1.
   1.   Odobrava se potpisivanje, u ime Unije, Sporazuma o pojačanom partnerstvu i suradnji između Europske unije i njezinih država članica, s jedne strane, i Republike Kazahstana, s druge strane, podložno sklapanju navedenog Sporazuma.
   2.   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   1.   Do njegova stupanja na snagu, u skladu s člankom 281. Sporazuma i podložno u tom članku predviđenim obavijestima, sljedeći dijelovi Sporazuma privremeno se primjenjuju između Unije i Republike Kazahstana, ali samo u mjeri u kojoj su njima obuhvaćena pitanja u nadležnosti Unije, uključujući pitanja u nadležnosti Unije radi utvrđivanja i provedbe zajedničke vanjske i sigurnosne politike:

               (a)

               glava I.;

               (b)

               glava II.: članci 4., 5., 9. i 10.;

               (c)

               glava III. (uz iznimku članaka 56. i 58., članak 62. u mjeri u kojoj se odnosi na kaznenopravno izvršavanje prava intelektualnog vlasništva i članak 147.).
               Privremena primjena članka 141. ne utječe na suverena prava država članica na resursima ugljikovodika u skladu s međunarodnim pravom, uključujući njihova prava i obveze kao stranaka Konvencije Ujedinjenih naroda o pravu mora iz 1982.;

               (d)

               glava IV.: poglavlja 5., 6. i 7. (uz iznimku članka 210. točke (c) i članka 212. točaka (b), (f), (g), (h) i (i)) te poglavlja 12. i 15.;

               (e)

               glava V.: članak 235. i članak 238. (uz iznimku stavaka 2. i 3.);

               (f)

               glava VI.: poglavlja 5. i 9.;

               (g)

               glava VII.;

               (h)

               glava VIII. (u mjeri u kojoj su odredbe te glave ograničene na svrhu osiguravanja privremene primjene Sporazuma);

               (i)

               glava IX. (uz iznimku članka 281. stavka 7., u mjeri u kojoj su odredbe te glave ograničene na svrhu osiguravanja privremene primjene Sporazuma u skladu s tim člankom);

               (j)

               prilozi od I. do VII. kao i Protokol o uzajamnoj administrativnoj pomoći u carinskim pitanjima.

         2.   Glavno tajništvo Vijeća objavit će datum od kojeg se Sporazum treba privremeno primjenjivati u Slu benom listu Europske unije.
   Članak 4.
   Ova Odluka stupa na snagu sljedećeg dana od dana donošenja.

      Sastavljeno u Luxembourgu 26. listopada 2015.

            Za Vijeće

            Predsjednica

         F. MOGHERINI


title: 2011/475/EU: Odluka Vijeća od 22. srpnja 2011. o potpisivanju, u ime Europske unije, Dobrovoljnog sporazuma o partnerstvu između Europske unije i Republike Liberije o izvršavanju zakona, upravljanju i trgovini u području šuma pri uvozu drvnih proizvoda u Europsku uniju

text:
               15/Sv. 34

               HR

               Službeni list Europske unije

               174

         32011D0475

               L 196/2

               SLUŽBENI LIST EUROPSKE UNIJE

         ODLUKA VIJEĆA
   od 22. srpnja 2011.
   o potpisivanju, u ime Europske unije, Dobrovoljnog sporazuma o partnerstvu između Europske unije i Republike Liberije o izvršavanju zakona, upravljanju i trgovini u području šuma pri uvozu drvnih proizvoda u Europsku uniju
   (2011/475/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 3. prvi podstavak u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Komisija je u svibnju 2003. izdala Priopćenje Vijeću i Europskom parlamentu pod nazivom „Provedba zakona, upravljanje i trgovina u području šumarstva (FLEGT): Prijedlog Akcijskog plana EU-a”, u kojem se zahtijevaju mjere za sprečavanje nezakonite sječe stabala izradom dobrovoljnih partnerskih sporazuma s državama proizvođačima drvne sirovine. Zaključci Vijeća o tom Akcijskom planu doneseni su u listopadu 2003. (1), a Europski je parlament odobrio rezoluciju o tom pitanju 11. srpnja 2005. (2)

               (2)

               Vijeće je 5. prosinca 2005. ovlastilo Komisiju da otvori pregovore za sklapanje partnerskih sporazuma radi provedbe Akcijskog plana EU-a za provedbu zakona, upravljanje i trgovinu u području šumarstva.

               (3)

               Vijeće je 20. prosinca 2005. donijelo Uredbu (EZ) br. 2173/2005 (3) o uspostavljanju FLEGT sustava za izdavanje dozvola za uvoz drvne sirovine u Uniju iz država s kojima je Unija sklopila dobrovoljne partnerske sporazume.

               (4)

               Pregovori s Republikom Liberijom su dovršeni i 9. svibnja 2011. parafiran je Dobrovoljni sporazum o partnerstvu između Europske unije i Republike Liberije o izvršavanju zakona, upravljanju i trgovini u području šuma pri uvozu drvnih proizvoda u Europsku uniju (dalje u tekstu „Sporazum”).

               (5)

               Sporazum bi trebalo potpisati,

         DONIJELO JE OVU ODLUKU:
   Članak 1.
   U ime Unije odobrava se potpisivanje Dobrovoljnog sporazuma o partnerstvu između Europske unije i Republike Liberije o izvršavanju zakona, upravljanju i trgovini u području šuma pri uvozu drvnih proizvoda u Europsku uniju (dalje u tekstu „Sporazum”), podložno sklapanju navedenog Sporazuma (4).
   Članak 2.
   Predsjednika Vijeća ovlašćuje se da imenuje jednu ili više osoba opunomoćenih za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 22. srpnja 2011.

            Za Vijeće

            Predsjednik

         M. DOWGIELEWICZ

      (1)  SL C 268, 7.11.2003., str. 1.

      (2)  SL C 157 E, 6.7.2006., str. 482.

      (3)  SL L 347, 30.12.2005., str. 1.

      (4)  Tekst Sporazuma objavit će se zajedno s odlukom o njegovu sklapanju.